19 “Lerato . . . ha le halefe . . . ha le boloke tlaleho ea bobe.” Lerato ha le halefisoe feela-feela tjee ke seo ba bang ba se buang kapa ba se etsang. Ke ’nete hore ke ha tlhaho ho hlabeha ha ba bang ba re khopisa. Empa le haeba re halefisoa ke lebaka le utloahalang, lerato ha le re lumelle hore re lule re halefile. (Baefese 4:26, 27) Ha re na ho boloka tlaleho ea mantsoe kapa liketso tse khopisang, joalokaha eka re li ngola bukeng ea likoloto e le hore re tle re se ke ra li lebala. Ho e-na le hoo, lerato le re susumelletsa ho etsisa Molimo oa rōna ea lerato. Joalokaha re bone Khaolong ea 26, Jehova oa tšoarela ha ho e-na le lebaka le utloahalang la hore a tšoarele. Ha a tšoarela, oa lebala, e leng ho bolelang hore a ke ke a re ahlolela libe tseo nakong e tlang. Na ha re thabe hore ebe Jehova ha a boloke tlaleho ea bobe?